15.12.2009 Jurnalul Oficial al Uniunii Europene L 328/69 ACTE A CĂROR PUBLICARE NU ESTE OBLIGATORIE DECIZIA CONSILIULUI EUROPEAN, adoptată cu acordul președintelui Comisiei, din 4 decembrie 2009 de numire a Înaltului Reprezentant al Uniunii pentru afaceri externe şi politica de securitate (2009/950|UE) CONSILIUL EUROPEAN, având în vedere Tratatul privind Uniunea Europeană, în special articolul 18 alineatul (1), întrucât: (1) La 1 decembrie 2009, d-na Catherine ASHTON a fost numită Înalt Reprezentant al Uniunii pentru afaceri externe şi politica de securitate pentru perioada cuprinsă între 1 decembrie 2009 şi sfârşitul mandatului actual al Comisiei. (2)  În conformitate cu articolul 17 alineatul (7) paragraful al treilea din Tratatul privind Uniunea Europeană, preşe- dintele, Înaltul Reprezentant al Uniunii pentru afaceri externe şși politica de securitate şi ceilalți membri ai Comisiei sunt supuşi, în calitate de organ colegial, unui vot de aprobare al Parlamentului European. (3) Înaltul Reprezentant al Uniunii pentru afaceri externe și politica de securitate ar trebui să fie numit pentru perioada cuprinsă între sfârșitul mandatului actual al Comisiei și 31 octombrie 2014, ADOPTĂ PREZENTA DECIZIE: Articolul 1 D-na Catherine ASHTON este numită Înalt Reprezentant al Uniunii pentru afaceri externe şi politica de securitate pentru perioada cuprinsă între sfârșitul mandatului Comisiei actuale şi 31 octombrie 2014. Articolul 2 Prezenta decizie se notifică d-nei Catherine ASHTON de către preşedintele Consiliului European. Prezenta decizie produce efecte din ziua notificării. Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, 4 decembrie 2009. Pentru Consiliul European Președintele H. VAN ROMPUY